MS «Pride of Telemark»

MS «Telemark», tidligere MS «Pride of Telemark», var en bilferge som ble bygget i Dunkerque i Frankrike i 1983 og hugget opp i India i 2011.

Skipet hadde en kapasitet på 1 500 passasjerer, 550 personbiler og 1 640 trailermeter. Båten hadde 300 sengeplasser og 100 lugarer. Det var på 28 559 bruttotonn med en lengde på 155 meter og bredde på 28 meter. Skipet hadde fire motorer av typen CCM-Sulzer 12ZV40 med en effekt på 25 470 kw. Farten er 20 knop.

Skipet ble levert til  Stena Line i 1983 og seilte som M/S «Stena Jutlandica» frem til 1996. Deretter hadde fartøyet ulike eiere. Fra 2005 gikk det i rutetrafikk mellom Langesund i Norge og Hirtshals i Danmark for rederiet Kystlink.

Den 11. september 2007 kolliderte ferjen med moloen på vei inn i Hirtshals havn. Grunnstøtingen forårsaket et større hull i skroget på ferjen. Pride of Telemarks erstatningsfartøy var MS Fantaasia.

 Navneendringer 

 1983–1996: «Stena Jutlandica»

 1996–1998: «Stena Empereur»

 1998–2002: «P&OSL Provence»

 2002–2003: «Pride of Provence»
 2004: «Alkamini A»
 2005–2011: «Pride of Telemark»
 2011: «Telemark»

 Opphugging 
I august 2011 ble skipet solgt til opphugging i India, og seilte fra Skagen mot India 31. august.

Den 27. oktober 2011 ble skipet lagt opp på stranden i den indiske byen Alang, der en av verdens største skrotplasser for skip finnes; deretter startet opphuggingen av fartøyet.

 Søsterskip 
Søsterskipet til MS «Pride of Telemark» er MS «Stena Danica».

 Se også 

 Ferjesamband mellom Norge og utlandet

 Referanser 

 Kilder 
 Thyferries har chartet «Pride of Telemark»

 Eksterne lenker 



Kategori:Norske ferger
Kategori:Sjøfart i Telemark
Kategori:Skip bygget i Frankrike
Kategori:Skip fra 1983
Kategori:1983 i Frankrike
Kategori:Artikler i sjøfart-prosjektet